มีเพศสัมพันธ์หลังจากช่วงไข่ตกไปแล้วประมาณ2วันคือนับได้ว่าไข่ตกวันที่6มีเพศสัมพันธ์วันที่8กินยาคุมฉุกเฉินทันที มีโอกาศท้องมากมั้ยครับ
สวัสดีค่ะ การนับวันไข่ตกนั้น ไม่แนะนำให้ทำเพื่อการคุมกำเนิด เพราะมีโอกาสที่จะนับผิดพลาดได้ ปกติแล้วไข่จะตกประมาณวันที่ 14 นับจากวันแรกของการมีรอบเดือน กรณีประจำเดือนมาสม่ำเสมอ แต่มีโอกาสคลาดเคลื่อนได้หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนการใช้ยาคุมฉุกเฉินนั้น จะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้หลังจากนี้ให้สังเกตอาการผิดปกติและรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป